# content
7 Wonders on suosittu peli 3–7 pelaajalle. Kaksinpelinä se ei sellaisenaan toimi. Pelin mukana tulee kaksinpelimuunnelma, joka edellyttää kolmannen mielikuvituspelaajan käyttämistä, eikä sellainen ratkaisu kaikkia miellytä.

Niinpä tarvittiin 7 Wonders Duel, joka on alusta pitäen kaksinpeliksi suunniteltu 7 Wonders. Peruspelin draftausmekaniikasta on luonnollisesti luovuttu, mutta muuten Duelissa on paljon sellaista, joka on peruspelistä tuttua – aina yksittäisistä korteista ja niiden kuvituksesta alkaen.

Tuloksena on toimiva kaksinpeli, joka ainakin minua kiinnostaa huomattavasti enemmän kuin peruspeli.

Noukintaa korttipyramideista

Drafti on 7 Wondersin perusjuttuja, mutta jos se on unohdettava, on mietittävä, mikä siinä lopulta on olennaista. Lopputulema on yksinkertainen: draftista voidaan luopua, kunhan korttien saatavuus on jatkossakin rajallista ja omilla valinnoilla voi vaikuttaa siihen, mitä kortteja vastapelaaja saa. Tässä Duel onnistuu.

Kortit ladotaan pöytään muodostelmaan. Tarkka muodostelma vaihtelee pelin edetessä, mutta ensimmäisellä kolmesta aikakaudesta se on pyramidi, jossa on kaksi korttia huipulla ja kuusi alimmalla rivillä. Alin rivi on kuvapuoli ylöspäin, seuraava rivi kuvapuoli alaspäin ja näin vuorotellaan huipulle asti.

Vuorollaan pelaaja saa ottaa jonkun alarivin korteista ja tehdä sille mitä tahtoo. Sitten on toisen pelaajan vuoro ja niin edelleen, kunnes muodostelma on tyhjennetty. Kun kuvapuoli alaspäin olevien korttien alta otetaan kortteja pois, ne avautuvat ja tulevat saataville. Poimimalla kortteja antaa siis vastapuolelle mahdollisuuksia poimia aiemmin lukossa olleita kortteja, joista osa on yllätyksiä ja osa tiedossa. Korttisetistä poistetaan joka peliin muutama kortti, eli näkymättömät kortit voi arvata, mutta ei tietää varmaksi.

Ykkösaikakaudella kortit ladotaan tällaiseen pyramidiin. Alussa alarivi on vapaana ja lisää aukeaa pelin edetessä. Kuva: Mikko Saari

Monipuolista korttien käyttämistä

Kuten alkuperäisessä 7 Wondersissa, kortteja voi käyttää muutamalla eri tavalla. Jos resurssit ja rahat riittävät, kortin voi pelata omaan pöytään ja saada sen edut. Kortin voi myös muuttaa rahaksi tai käyttää ihmeiden rakentamiseen.

Resursseja saa omassa pöydässä olevista korteista tai ostamalla rahalla. Kaikkea voi ostaa, mutta vastapuolen tuotanto nostaa hintoja, kun vastustaja pääsee monopolisoimaan markkinoita. Mukana on myös rakennusketjuja, eli rakentamalla jonkun tietyn rakennuksen saa jatkossa jonkun toisen rakennuksen ilmaiseksi.

Ihmeitä on kummallakin pelaajalla neljä. 7 Wondersissa on tietysti mahdotonta rakentaa kahdeksaa ihmettä, eli viimeinen jää tekemättä, jos pelaajat kovin ihmeellisiksi heittäytyvät.

Tusinan verran ihmeitä. Näistä joka peliin tulee kahdeksan, joista voi rakentaa seitsemän. Kuva: Mikko Saari

Pikavoittoja sodasta ja tieteestä

Peli kestää kolme aikakautta, mutta voi päättyä aikaisemmin sota- tai tiedevoittoon. Sotiminen tapahtuu köydenvetoradalla, jossa kilpien rakentaminen siirtää sotamerkkiä vihollista päin. Jos sotamerkin saa puskettua radan päätyyn asti, voittaa heti, mutta matkan varrellakin se tietää viholliselle rahanmenoa ja pelin lopussa pistetappioita.

Tieteessä kerätään tuttuun tapaan erilaisia symboleita. Täydellä kuuden erilaisen symbolin setillä voittaa välittömästi, samanlaisten settien pareilla taas pääsee nauttimaan tiedebonuksista, jotka helpottavat elämää erilaisin melko pienin tavoin.

Jos peli pääsee loppuun asti, lasketaan pisteitä eri osa-alueista. Pisteitä kertyy runsaasti, eikä voittaja ole aina mitenkään ilmeinen ennen lopullista pisteenlaskua.

Sotaa käydään sotamittarilla, joka tietysti sopii tällaiseen kaksinpeliin erinomaisesti. Kuva: Mikko Saari

Notkea kaksinpeli

7 Wonders Duel on erinomaisen miellyttävä peli. Siinä missä tavallinen 7 Wonders alkoi tuntua jossain kymmenennen pelin kohdalla puisevalta ja olen sittemmin vältellyt peliä aktiivisesti, 7 Wonders Duel tuntuu ainakin toistaiseksi freesiltä.

Draftia on nähty muissakin peleissä, mutta tällainen korttien noukkiminen muodostelmista pöydältä tuntuu uudelta. Aivan vastaavaa ei tule mieleen. Tähän on onnistuttu tiivistämään draftin peruspiirteet hyvin kaksinpeliin sopivaan muotoon. Sotiminenkin käy luontevasti kaksinpelissä, kun omat saavutukset ovat suoraan toiselta pois ja sodan ja tieteen pikavoiton uhka on hyvä olla olemassa. Veikkaan, että näitä voittoja nähdään harvoin, mutta niiden uhka luo mukavasti jännitettä peliin.

Kun toteutus on komponenttien osalta toimiva – kortit ovat pieniä, mutta siivon näköisiä, laatikko on säällisen kokoinen ja varustettu erinomaisella lokerikolla – ja kestokin kohdallaan noin puolen tunnin paikkeilla, 7 Wonders Duelista on vaikea keksiä valittamista. No, sääntökirja voisi olla parempi, nyt se on sekava ja sääntötarkistusten tekeminen ei ole aivan helppoa.

Fiksuja kaksinpelejä etsivien kannattaa ehdottomasti kokeilla, vaikka alkuperäinen 7 Wonders ei miellyttäisikään.

Tätä inserttiä on pakko ihailla: kaikki tavarat mahtuvat siihen, kortit myös muovitettuina, eikä mikään pääse liikkumaan vaikka boksin kääntäisi nurin. Kuva: Mikko Saari

Laatikon sisältö

https://www.youtube.com/watch?v=bt-cxCdwxuM

Opi pelin säännöt

https://www.youtube.com/watch?v=7nAcpX7jw8k

Lisäosat

Lisäosat 7 Wonders Duel: Pantheon ja 7 Wonders Duel: Agora on arvosteltu Lautapelioppaassa erillisissä jutuissa.

Faktat 7 Wonders Duelista

Suunnittelija: Antoine Bauza, Bruno Cathala

Julkaisija: Lautapelit.fi (2016), Repos Production (2015)

Mutkikkuus: Pelin säännöt eivät ole aivan selkeimmät mahdolliset, mutta huolellisella opettelulla niistä selviää kyllä ja sen jälkeen peli on suoraviivainen pelata.

Onnen vaikutus: Tuurilla on hieman sijaa, mutta taitavampi pelaaja voittaa käytännössä aina.

Vuorovaikutus: Suoranaista kiusantekoa on vähänlaisesti, parilla ihmeellä on mahdollista tuhota toiselta kortteja. Muuten vuorovaikutus on epäsuoraa. Toisen menestystä tieteessä ja sodassa on pakko seurata.

Teema: Jos unohtaa sen, että peli tiivistää noin 2000 vuotta historiaa tapahtumaan samanaikaisesti, antiikkinen teema toimii hienosti.

Uudelleenpelattavuus: Tämä mietityttää jonkin verran, koska pelissä on käytännössä aina lähes kaikki kortit. Asetelmassa on kuitenkin sen verran satunnaistekijöitä, että samalla tavalla ei voi pelata. 7 Wondersin pahin ongelma on jumittuminen samoihin strategioihin: se ei ole Duelissa mahdollista.

Kieliriippuvuus: Korteissa on tekstiä vain nimien verran, pelissä ei ole sääntökirjan lisäksi muuta olennaista tekstiä.

Pelaajamäärä: 2

Pituus: 15–30 minuuttia.

# contentMap.fi
7 Wonders on suosittu peli 3–7 pelaajalle. Kaksinpelinä se ei sellaisenaan toimi. Pelin mukana tulee kaksinpelimuunnelma, joka edellyttää kolmannen mielikuvituspelaajan käyttämistä, eikä sellainen ratkaisu kaikkia miellytä.

Niinpä tarvittiin 7 Wonders Duel, joka on alusta pitäen kaksinpeliksi suunniteltu 7 Wonders. Peruspelin draftausmekaniikasta on luonnollisesti luovuttu, mutta muuten Duelissa on paljon sellaista, joka on peruspelistä tuttua – aina yksittäisistä korteista ja niiden kuvituksesta alkaen.

Tuloksena on toimiva kaksinpeli, joka ainakin minua kiinnostaa huomattavasti enemmän kuin peruspeli.

Noukintaa korttipyramideista

Drafti on 7 Wondersin perusjuttuja, mutta jos se on unohdettava, on mietittävä, mikä siinä lopulta on olennaista. Lopputulema on yksinkertainen: draftista voidaan luopua, kunhan korttien saatavuus on jatkossakin rajallista ja omilla valinnoilla voi vaikuttaa siihen, mitä kortteja vastapelaaja saa. Tässä Duel onnistuu.

Kortit ladotaan pöytään muodostelmaan. Tarkka muodostelma vaihtelee pelin edetessä, mutta ensimmäisellä kolmesta aikakaudesta se on pyramidi, jossa on kaksi korttia huipulla ja kuusi alimmalla rivillä. Alin rivi on kuvapuoli ylöspäin, seuraava rivi kuvapuoli alaspäin ja näin vuorotellaan huipulle asti.

Vuorollaan pelaaja saa ottaa jonkun alarivin korteista ja tehdä sille mitä tahtoo. Sitten on toisen pelaajan vuoro ja niin edelleen, kunnes muodostelma on tyhjennetty. Kun kuvapuoli alaspäin olevien korttien alta otetaan kortteja pois, ne avautuvat ja tulevat saataville. Poimimalla kortteja antaa siis vastapuolelle mahdollisuuksia poimia aiemmin lukossa olleita kortteja, joista osa on yllätyksiä ja osa tiedossa. Korttisetistä poistetaan joka peliin muutama kortti, eli näkymättömät kortit voi arvata, mutta ei tietää varmaksi.

Ykkösaikakaudella kortit ladotaan tällaiseen pyramidiin. Alussa alarivi on vapaana ja lisää aukeaa pelin edetessä. Kuva: Mikko Saari

Monipuolista korttien käyttämistä

Kuten alkuperäisessä 7 Wondersissa, kortteja voi käyttää muutamalla eri tavalla. Jos resurssit ja rahat riittävät, kortin voi pelata omaan pöytään ja saada sen edut. Kortin voi myös muuttaa rahaksi tai käyttää ihmeiden rakentamiseen.

Resursseja saa omassa pöydässä olevista korteista tai ostamalla rahalla. Kaikkea voi ostaa, mutta vastapuolen tuotanto nostaa hintoja, kun vastustaja pääsee monopolisoimaan markkinoita. Mukana on myös rakennusketjuja, eli rakentamalla jonkun tietyn rakennuksen saa jatkossa jonkun toisen rakennuksen ilmaiseksi.

Ihmeitä on kummallakin pelaajalla neljä. 7 Wondersissa on tietysti mahdotonta rakentaa kahdeksaa ihmettä, eli viimeinen jää tekemättä, jos pelaajat kovin ihmeellisiksi heittäytyvät.

Tusinan verran ihmeitä. Näistä joka peliin tulee kahdeksan, joista voi rakentaa seitsemän. Kuva: Mikko Saari

Pikavoittoja sodasta ja tieteestä

Peli kestää kolme aikakautta, mutta voi päättyä aikaisemmin sota- tai tiedevoittoon. Sotiminen tapahtuu köydenvetoradalla, jossa kilpien rakentaminen siirtää sotamerkkiä vihollista päin. Jos sotamerkin saa puskettua radan päätyyn asti, voittaa heti, mutta matkan varrellakin se tietää viholliselle rahanmenoa ja pelin lopussa pistetappioita.

Tieteessä kerätään tuttuun tapaan erilaisia symboleita. Täydellä kuuden erilaisen symbolin setillä voittaa välittömästi, samanlaisten settien pareilla taas pääsee nauttimaan tiedebonuksista, jotka helpottavat elämää erilaisin melko pienin tavoin.

Jos peli pääsee loppuun asti, lasketaan pisteitä eri osa-alueista. Pisteitä kertyy runsaasti, eikä voittaja ole aina mitenkään ilmeinen ennen lopullista pisteenlaskua.

Sotaa käydään sotamittarilla, joka tietysti sopii tällaiseen kaksinpeliin erinomaisesti. Kuva: Mikko Saari

Notkea kaksinpeli

7 Wonders Duel on erinomaisen miellyttävä peli. Siinä missä tavallinen 7 Wonders alkoi tuntua jossain kymmenennen pelin kohdalla puisevalta ja olen sittemmin vältellyt peliä aktiivisesti, 7 Wonders Duel tuntuu ainakin toistaiseksi freesiltä.

Draftia on nähty muissakin peleissä, mutta tällainen korttien noukkiminen muodostelmista pöydältä tuntuu uudelta. Aivan vastaavaa ei tule mieleen. Tähän on onnistuttu tiivistämään draftin peruspiirteet hyvin kaksinpeliin sopivaan muotoon. Sotiminenkin käy luontevasti kaksinpelissä, kun omat saavutukset ovat suoraan toiselta pois ja sodan ja tieteen pikavoiton uhka on hyvä olla olemassa. Veikkaan, että näitä voittoja nähdään harvoin, mutta niiden uhka luo mukavasti jännitettä peliin.

Kun toteutus on komponenttien osalta toimiva – kortit ovat pieniä, mutta siivon näköisiä, laatikko on säällisen kokoinen ja varustettu erinomaisella lokerikolla – ja kestokin kohdallaan noin puolen tunnin paikkeilla, 7 Wonders Duelista on vaikea keksiä valittamista. No, sääntökirja voisi olla parempi, nyt se on sekava ja sääntötarkistusten tekeminen ei ole aivan helppoa.

Fiksuja kaksinpelejä etsivien kannattaa ehdottomasti kokeilla, vaikka alkuperäinen 7 Wonders ei miellyttäisikään.

Tätä inserttiä on pakko ihailla: kaikki tavarat mahtuvat siihen, kortit myös muovitettuina, eikä mikään pääse liikkumaan vaikka boksin kääntäisi nurin. Kuva: Mikko Saari

Laatikon sisältö

https://www.youtube.com/watch?v=bt-cxCdwxuM

Opi pelin säännöt

https://www.youtube.com/watch?v=7nAcpX7jw8k

Lisäosat

Lisäosat 7 Wonders Duel: Pantheon ja 7 Wonders Duel: Agora on arvosteltu Lautapelioppaassa erillisissä jutuissa.

Faktat 7 Wonders Duelista

Suunnittelija: Antoine Bauza, Bruno Cathala

Julkaisija: Lautapelit.fi (2016), Repos Production (2015)

Mutkikkuus: Pelin säännöt eivät ole aivan selkeimmät mahdolliset, mutta huolellisella opettelulla niistä selviää kyllä ja sen jälkeen peli on suoraviivainen pelata.

Onnen vaikutus: Tuurilla on hieman sijaa, mutta taitavampi pelaaja voittaa käytännössä aina.

Vuorovaikutus: Suoranaista kiusantekoa on vähänlaisesti, parilla ihmeellä on mahdollista tuhota toiselta kortteja. Muuten vuorovaikutus on epäsuoraa. Toisen menestystä tieteessä ja sodassa on pakko seurata.

Teema: Jos unohtaa sen, että peli tiivistää noin 2000 vuotta historiaa tapahtumaan samanaikaisesti, antiikkinen teema toimii hienosti.

Uudelleenpelattavuus: Tämä mietityttää jonkin verran, koska pelissä on käytännössä aina lähes kaikki kortit. Asetelmassa on kuitenkin sen verran satunnaistekijöitä, että samalla tavalla ei voi pelata. 7 Wondersin pahin ongelma on jumittuminen samoihin strategioihin: se ei ole Duelissa mahdollista.

Kieliriippuvuus: Korteissa on tekstiä vain nimien verran, pelissä ei ole sääntökirjan lisäksi muuta olennaista tekstiä.

Pelaajamäärä: 2

Pituus: 15–30 minuuttia.

# preview.content
Kaksinpelattava Duel on tuttua 7 Wondersia ilman draftia ja muita moninpelin ominaisuuksia. 7 Wonders: Duel on jopa suosittua edeltäjäänsä parempi – 7 Wonders toimiikin yllättäen parhaiten tällaisena napakkana kaksinpelinä, jossa rakennetaan ihmeitä, kehitetään sivilisaatiota, soditaan ja tieteillään.

# summary
Kaksinpelattava Duel on tuttua 7 Wondersia ilman draftia ja muita moninpelin ominaisuuksia. 7 Wonders: Duel on jopa suosittua edeltäjäänsä parempi – 7 Wonders toimiikin yllättäen parhaiten tällaisena napakkana kaksinpelinä, jossa rakennetaan ihmeitä, kehitetään sivilisaatiota, soditaan ja tieteillään.

# summaryMap.fi
Kaksinpelattava Duel on tuttua 7 Wondersia ilman draftia ja muita moninpelin ominaisuuksia. 7 Wonders: Duel on jopa suosittua edeltäjäänsä parempi – 7 Wonders toimiikin yllättäen parhaiten tällaisena napakkana kaksinpelinä, jossa rakennetaan ihmeitä, kehitetään sivilisaatiota, soditaan ja tieteillään.